Komisijas ziņojums Eiropas Parlamentam un Padomei par to, kā īstenot Padomes Regulu (EK) Nr. 814/2000 par informācijas pasākumiem saistībā ar kopējo lauksaimniecības politiku {SEC(2009) 684} /* COM/2009/0237 galīgā redakcija */





[pic] | EIROPAS KOPIENU KOMISIJA | Briselē, 20.5.2009 COM(2009) 237 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par to, kā īstenot Padomes Regulu (EK) Nr. 814/2000 par informācijas pasākumiem saistībā ar kopējo lauksaimniecības politiku {SEC(2009) 684} KOMISIJAS ZIŅOJUMS EIROPAS PARLAMENTAM UN PADOMEI par to, kā īstenot Padomes Regulu (EK) Nr. 814/2000 par informācijas pasākumiem saistībā ar kopējo lauksaimniecības politiku I Ievads Šis ziņojums attiecas uz Padomes Regulas (EK) Nr. 814/2000 īstenošanu 2007.–2008. gadā. Regulā (EK) Nr. 814/2000 definēto KLP informācijas pasākumu mērķis ir: palīdzēt izskaidrot, kā arī īstenot un attīstīt KLP, | popularizēt Eiropas lauksaimniecības modeli un palīdzēt sabiedrībai to saprast, | informēt lauksaimniekus un citas personas, kas darbojas lauku apvidos, | veicināt sabiedrības izpratni par KLP jautājumiem un mērķiem. | - Darbības iedalāmas divās pamatkategorijās: darbības, kuras ELGF līdzfinansējuma saņemšanai pieteic trešo pušu organizācijas un kuras var būt gan gada darba programmas, gan īpaši pasākumi (dotācijas), | darbības, kuras veic pēc Komisijas iniciatīvas un 100% apmērā finansē ELGF ("tiešās darbības"). | - Saskaņā ar Padomes lēmumu (Regulas (EK) Nr. 814/2000 8. pants) ziņojums par regulas īstenošanu iesniedzams Eiropas Parlamentam un Padomei reizi divos gados. Šis ir trešais šāda veida ziņojums. Pirmais ziņojums par 2000.–2002. gadu tika iesniegts2003. gada maijā[1]. Otrais ziņojums par 2003.-2006. gadu tika sagatavots 2007. gada jūnijā[2]. Tekstā minētie pielikumi atrodami pievienotajā Komisijas darbinieku darba dokumentā. II Budžets 2007. gadā informācijas pasākumiem saskaņā ar budžeta pozīciju 05 08 06 tika nodrošināts tāds pats budžets (6,5 miljoni euro) kā 2006. gadā. 2008. gadā budžetu palielināja līdz 7 miljoniem euro. Darbību, kas veiktas pēc Komisijas iniciatīvas, un līdzfinansējamo darbību (dotācijas) sadalījums ir šāds: 2006. gadā: tiešās darbības (EUR 3 700 000) (57 %) – dotācijas (EUR 2 800 000 ) (43 %) 2007. gadā: tiešās darbības (EUR 3 900 000) (60 %) – dotācijas (EUR 2 600 000) (40 %) 2008. gadā: tiešās darbības (EUR 4 000 000) (57 %) – dotācijas (EUR 3 000 000) (43 %) Budžeta izpilde saistību izteiksmē 2007. gadā sasniedza 88 % un 2008. gadā 91 %. Tas liecina par dotācijām piešķirtā budžeta vienmērīgas apgūšanas turpināšanos ziņojuma periodā. III Finansēto darbību sadalījums (saistību kredītu izteiksmē) Pirmajā 2000.–2002. gada ziņojumā par to, kā īstenot Padomes Regulu (EK) Nr. 814/2000 minēts, ka tiek pārskatīti dotāciju piešķiršanas īstenošanas noteikumi un nozīmīgi uzlabojumi attiecībā uz veiktajiem pasākumiem (vienkāršošana, lielāka pārskatāmība, labāks ieteikto informācijas darbību novērtējums, labāks paziņojamās informācijas definējums, labāka izplatīšana). Otrajā 2003. -2006. gada ziņojumā ņemti vērā to pasākumu novērtējuma rezultāti, kas veikti saskaņā ar šo regulu un īstenoti atbilstīgi īpašajam Komisijas novērtēšanas politikas modelim 2000. – 2005. gadam[3]; kā arī aprakstīta izmantotā stratēģija un veiktās darbības Eiropas Komisijas komunikācijas politikas īstenošanai, lai uzlabotu pilsoņu izpratni par ES. Šo stratēģiju izmantoja 2007.-2008. gadā. Pieauga to pasākumu skaits un intensitāte, kas vērsti uz plašas sabiedrības un ieinteresēto personu lauku apvidos izpratnes uzlabošanu par KLP jautājumiem. Ikgadējie uzaicinājumi iesniegt priekšlikumus līdzfinansētiem pasākumiem tika pārskatīti, lai vairāk iesaistītu lauksaimniecībā nenodarbinātās organizācijas, un īstenotu pasākumus, kas būtu vērsti uz plašāku auditoriju[4]. Kopumā galvenā uzmanība tika pievērsta īpašu mērķa grupu vajadzību identificēšanai, atbilstīgu ziņu, informatīvo darbību un izplatīšanas stratēģijas labākam definējumam, kā arī novērtējumam un atbalstam, lai sasniegtu regulā noteiktos mērķus. 1. Dotācijas (komunikācijas darbības, kas veiktas pēc trešo pušu organizāciju iniciatīvas) Pārskata periodā papildus tādiem pasākumiem kā semināri un konferences īpaši tika uzsvērta budžeta pozīcijas izmantošana, inter alia, lai līdzfinansētu informācijas kampaņas, tostarp TV un radio programmas, un audiovizuālos materiālus. Regulā paredzēti divu veidu pasākumi: īpaši informācijas pasākumi un ikgadējās darba programmas. Īpašs informācijas pasākums ir laikā un telpā ierobežots informācijas pasākums, kura īstenošanu finansē no vienota budžeta. Ikgadējā darba programma ir divu līdz piecu īpašu informācijas pasākumu kopums. Attiecībā uz 2008. gadu tika pieņemts lēmums šajā gadā saglabāt līdzfinansējumu ikgadējos uzaicinājumos iesniegt priekšlikumus tikai īpašiem informācijas pasākumiem. Tādējādi turpmāk tiktu vienkāršota dotāciju piešķiršanas shēma, kā arī nodrošināta resursu sadale, palielinot dotāciju saņēmēju skaitu. Maksimālā finansēšanas likme iepriekš minētajiem pasākumiem ir 50 % no attiecināmajām izmaksām. Tomēr izņēmuma gadījumos likmi var palielināt līdz 75 %, kā tas norādīts īstenošanas regulā un noteikts uzaicinājumos iesniegt priekšlikumus. Pārskata periodā tikai diviem pasākumiem (no kopumā 106) tika piešķirti vairāk nekā 50 %, un abi pasākumi notika 2008. gadā. Viens no pasākumiem attiecas uz semināriem par bioloģiskās pārtikas un lauksaimniecības lomu turpmākajā KLP attīstībā, kurus organizēja ES līmeņa organizācija (68,69 %); otrs pasākums ir informācijas kampaņa par KLP jautājumiem ES12 DV (75 %). Šie pasākumi tika atzīti par izņēmuma gadījumiem atbilstoši uzaicinājumā iesniegt priekšlikumus noteiktajiem kritērijiem, kuros īpaši uzsvērtas prasības par saiknes nodrošināšanu ar plašu sabiedrību, augstu tehnisko kvalitāti un rentabilitāti, un izplatīšanas plānu efektivitāti, garantējot informācijas izplatīšanu vislielākajai iespējamai auditorijai. Saskaņā ar 2007. gada uzaicinājumu iesniegt priekšlikumus līdzfinansējums tika nodrošināts 12 programmām un 27 īpašiem pasākumiem. Jāatzīmē, ka katrā programmā ir iekļauti vairāki pasākumi un ka 12 finansētās programmas aptvēra 32 īpašus pasākumus, kas kopumā 2007. gadā veidoja 59 pasākumus. 2008. gadā līdzfinansējums tika nodrošināts 47 īpašiem pasākumiem, kopumā divos gados veidojot 106 pasākumus. Papildus vēlreiz bija jāfinansē 3 iepriekšējo gadu pasākumi saskaņā ar 2008. gada budžetu, jo attiecīgajos budžeta gados tos nevarēja pabeigt paredzētajā laikā. Dotācijas tika piešķirtas 62 konferencēm un semināriem, 26 informācijas kampaņām, 9 audiovizuāliem materiāliem, 5 publikācijām, dalībai 2 gadatirgos, 1 apmeklējumam un vienai e-mācību programmai par KLP. Pārskata periodā dotācijas tika piešķirtas par šādām tēmām – vispārīgie KLP jautājumi (9), KLP reforma (42), KLP nākotne (15), lauku attīstība (19), tirgus kopīgās organizācijas, tostarp vīna, augļu un dārzeņu, piena tirgus organizācija (9), bioloģiskā lauksaimniecība (5), ilgtspējīga attīstība (3), kvalitāte (2), citas tēmas (2). [pic] Laika posmā no 2007. gada līdz 2008. gadam audiovizuālo pasākumu skaita pieaugums atspoguļoja audiovizuālo projektu arvien pieaugošo lomu ikgadējos uzaicinājumos iesniegt priekšlikumus, jo ar to palīdzību potenciāli var vērsties pie lielākas auditorijas un plašākas sabiedrības. Vairāku pasākumu mērķis bija skolēnu izglītošana lauksaimniecības jautājumos. Dotāciju saņēmēju kategorijas ir šādas: profesionālās lauksaimnieku organizācijas (39), nevalstiskās organizācijas/asociācijas (30), privātais sektors (20), reģionālās un pašvaldību iestādes (17). [pic] Šīs dotācijas attiecas arī uz ES līmeņa vides un lauku attīstības organizācijām. Turklāt no dotāciju saņēmējiem plaši pārstāvētas bija arī plašsaziņas līdzekļu institūcijas, universitātes un valsts lauksaimnieku organizācijas (bieži vien ES līmeņa institūciju biedri). Dotāciju saņēmēji daļā līdzfinansēto pasākumu izmantoja iespēju iesaistīt projektu īstenošanā kā partnerus citas organizācijas. Turpmāk norādītajā tabulā atspoguļots saņemto un apstiprināto pieteikumu skaits pa dalībvalstīm. I tabula [pic] Pārskats par dotācijām pārskata periodā sniegts 1. pielikumā. Sīkāka informācija par atsevišķām dotācijām atrodama Eiropas tīmekļa vietnē: http://ec.europa.eu/agriculture/grants/capinfo/index_en.htm Uzaicinājumi iesniegt priekšlikumus veicināja pievēršanos līdzfinansētiem pasākumiem ar augstu pievienoto vērtību, kur varēja izmantot vairāk kā vienu plašsaziņas līdzekļu elementu. Tāpat kā iepriekš tika uzsvērts, ka vajadzīga labāka mērķauditoriju noteikšana un labāka informācijas izplatīšana. Pretendentiem tika pieprasīts to ierosinātajiem projektiem iesniegt plašsaziņas līdzekļu izmantošanas plānu, tostarp sīkāku informāciju par projekta īstenošanu, ziņu saņemšanu un efektivitātes novērtējumu. Jāuzsver, ka pārskata periodā tāpat kā iepriekš ievērojams skaits līdzfinansēto pasākumu nonāca pie plašākas sabiedrības nevis tikai pie tiešajiem dalībniekiem, pateicoties specializētajai presei un plašsaziņas līdzekļiem, kā arī pieaugošajai tīmekļa kā izplatīšanas instrumenta izmantošanai. Laika posmā no 2007. gada līdz 2008. gadam starp dotāciju saņēmējiem daudzi saņēmēji atkal bija ES mēroga sociāli profesionālās organizācijas, kuru galvenie biroji bieži atrodas Beļģijā. Ievērojams skaits līdzfinansēto pasākumu joprojām tika īstenoti Itālijā, tādējādi apliecinot, ka šajā valstī joprojām ir liela ieinteresētība par šādiem pasākumiem. Turpretim ES ziemeļdaļā interese kopumā bijusi neliela. Jāpiebilst, ka salīdzinājumā ar iepriekšējos gados saņemto ļoti mazo pieteikumu skaitu ir pieaudzis pieteikumu skaits no jaunajām dalībvalstīm. Tam ir divi iemesli. Pirmkārt, Komisijas dienesti pastiprināti centās padziļināt sabiedrības izpratni par uzaicinājumiem iesniegt priekšlikumus šajās valstīs. Otrkārt, ziņojuma periodā jaunajās dalībvalstīs notika konkrētu informācijas pasākumu aktīva sekmēšana. Komisijas dienesti turpina pētīt, kādus papildu informācijas avotus varētu izmantot, lai palielinātu informētības līmeni par līdzfinansētajiem pasākumiem. 2. Komunikācijas darbības, kas veiktas pēc Komisijas iniciatīvas Laika posmā no 2007. gada līdz 2008. gadam, tāpat kā iepriekšējā periodā, liels skaits pasākumu tika finansēti pēc Komisijas iniciatīvas. Tie bieži tika īstenoti, izmantojot ārējo tehnisko palīdzību. 2007. gadā šo pasākumu īstenošanai tika paredzēti aptuveni 60 % budžeta līdzekļu un 2008. gadā – aptuveni 57 %. II pielikumā uzskaitītas visas Komisijas ierosinātās komunikācijas iniciatīvas 2007.–2008. gadā, kā arī attiecīgās izmaksas. Konferences Laika posmā no 2007. gada līdz 2008. gadam konferenču organizēšanā turpinājās sadarbība ar dalībvalstīm, Eiropas Parlamentu un citiem Komisijas dienestiem, kā arī nevalstisko sektoru. Komisija, piemēram, Francijas prezidentūras laikā veicināja konferences organizēšanu 2008. gada 3. jūlijā par nodrošinātību ar pārtiku "Kas pabaros pasauli?". 2008. gada jūlijā kā daļa no pasākumu programmas ES paviljonā Saragosas starptautiskajā izstādē "Ūdens un ilgtspējīga attīstība" tika organizēta arī konference par ES lomu ūdens resursu ilgtspējīgā izmantošanā lauksaimniecībā. Tāpat kā iepriekš konferences bija arī forums, lai risinātu plašas konsultācijas un dialogu par ES politikas jautājumiem. Tā, piemēram, 2007. gada februārī Briselē rīkotajā konferencē par tēmu "Pārtikas kvalitātes sertifikācija – vērtības pievienošana lauksaimniecības produkcijai" kopā pulcējās visas ieinteresētās puses (lauksaimnieki, ražotāji, pārstrādātāji, izplatītājus), lai apspriestos par šo tēmu. Šī konference deva būtisku ieguldījumu debatēs par lauksaimniecības produktu kvalitātes politikas plašāku pārskatīšanu. 2007. gadā jaunie lauksaimnieki no ES 27 piedalījās "dialoga dienā", diskutējot ar lauksaimniecības un lauku attīstības komisāri par ES lauksaimniecības nākotni. Šis pasākums notika tiešraidē, izmantojot tīmekļa straumēšanas tehnoloģijas. 2008. gada oktobrī Kiprā notika augsta līmeņa pasākums par lauku attīstību "Eiropas lauku apvidi darbībā – pretī izaicinājumiem". Dažādu nozaru pārstāvji – ministri, lauksaimnieki, ieinteresētās personas un akadēmisko aprindu eksperti – apmainījās ar idejām un dalījās pieredzē par problēmām, ar kurām saskaras lauku apvidi ES teritorijā. Pasākuma norise tika izplatīta internetā, kas nodrošināja plašākas auditorijas iesaistīšanu šo jautājumu apspriešanā. Dalība/stendi gadatirgos Komisijas princips "tuvāk iedzīvotājiem" turpināja ietekmēt gadatirgu organizēšanas procesu 2007.–2008. gadā. Attiecīgo pasākumu organizēšanai tika pastiprināta sadarbība ar citām ES institūcijām, dalībvalstīm, pilsoniskās sabiedrības organizācijām un citiem Komisijas dienestiem. Dalība gadatirgos arī turpmāk nodrošināja platformu dialogam ar lauksaimniekiem, ieinteresētajām personām un plašu sabiedrību par KLP un lauku attīstības politikas jautājumiem. Īpaši pasākumi tika paredzēti skolēniem, tostarp par jautājumiem, kas skar labāka uztura nodrošināšanu skolās un piena, augļu un dārzeņu programmu sekmēšanu skolās. Arī turpmāk pastiprināta uzmanība tiks pievērsta tādiem pasākumiem un ziņām, kas ir būtiski plašai sabiedrībai. Ziņojuma periodā tika pastiprināta dalība gadatirgos jaunajās dalībvalstīs. Papildus tika veikti pasākumi, lai sekmētu dialogu starp ieinteresētajām personām lauku apvidos un pilsoniskās sabiedrības organizācijām šajās valstīs. Publikācijas Publikācijās aktīvi turpināja atspoguļot likumdošanas programmu un jaunākās Eirobarometra aptaujas par komunikācijas jautājumiem. Galvenokārt tajās tika pievērsta uzmanība vīna TKO reformai, KLP "veselības pārbaudei" un kvalitātes politikai, savukārt, attiecībā uz plašai sabiedrībai interesējošiem jautājumiem tika sagatavota brošūru sērija. Pārskata periodā turpināja attīstīties publikāciju sagatavošana elektroniskā formātā, kā arī pieauga Eiropas Komisijas informācijas apmaiņas tīkla izmantošanas apjoms, izplatot plašai sabiedrībai paredzētās publikācijas. Tīmekļa vietne Pārskata periodā turpināja attīstīties tīmekļa vietne "Lauksaimniecības un lauku attīstība", jo īpaši kā svarīgs informācijas avots speciālistiem KLP un lauku attīstības jautājumos. 2008. gada 1. oktobrī tika sperts nākošais nozīmīgais solis, lai paaugstinātu KLP pārskatāmību: nodaļā par KLP maksājumu saņēmējiem, ko izveidoja pirms diviem gadiem, tika iekļautas vairākas saites uz dalībvalstu tīmekļu vietnēm, kurās norādīta informāciju par KLP maksājumu saņēmējiem (maksājumi no ELFLA līdzekļiem no 2007. gadā 1. janvāra līdz 15. oktobrim) saskaņā ar 44.a pantu Padomes Regulā (EK) Nr. 1290/2005, kas grozīta ar Padomes Regulu (EK) Nr. 1437/2007[5] un Komisijas Regulu (EK) Nr. 259/2008[6]. Līdz 2009. gada 30. aprīlim ELGF maksājumu saņēmēji arī tiks norādīti dalībvalsts attiecīgajās tīmekļa vietnēs, kas būs pieejamas, izmantojot Komisijas portāla lapu. Tika uzsāktas piecas tiešsaistes konsultācijas (KLP "veselības pārbaude", programma "Augļi skolai", programmas "Pārtikas piegāde vismazāk nodrošinātajām personām" nākotne, mazāk labvēlīgo apgabalu shēmas apskats un ES lauksaimniecības produktu kvalitātes politika). Komisijas dienesti, sagatavojot attiecīgos likumdošanas priekšlikumus vai citus pasākumus, ir ņēmuši vērā vai ņem vērā ieguldījumus, ko veikušas ieinteresētās personas un plaša sabiedrība. Elektroniskā pasta pakalpojums "Agriculture Newsdigest", kas tika izveidots 2002. gadā, patlaban tiek regulāri sūtīts vairāk kā 17 000 abonentu visā pasaulē. Biļetena un informatīva izdevuma "Monitoring Agritrade Policy (MAP)" abonentu skaits pieaudzis līdz 3750. 2008. gadā tika sāka izstrādāt pilnīgi jaunas tīmekļa vietnes versiju Komisijas jaunajam korporatīvajam dizainam, izmantojot tīmekļa satura pārvaldības tehnoloģiju un piedāvājot interaktīvos instrumentus; tā darbību plānots uzsākt 2009. gadā. Sabiedriskās domas aptaujas Lauksaimniecības ĢD turpināja izmantot Eirobarometra aptaujas, lai noskaidrotu ES iedzīvotāju viedokli par lauksaimniecību, KLP un lauku attīstību. Papildus 2007. gadā 15 dalībvalstīs tika veikti kvalitātes pētījumi attiecībā uz pilsoņu attieksmi un informētības līmeni par lauksaimniecību un KLP. Pētījums par ieinteresētajām personām (A Stakeholder Mapping and Perception Audit), ko arī īstenoja 2007. gadā, uzlaboja to ieinteresēto personu organizāciju informētības līmeni ES27, kuras ietekmē debates par KLP jautājumiem. Iegūtos rezultātus Lauksamniecības un lauku attīstības ĢD izmanto, plānojot turpmākās komunikācijas darbības. Papildus tika ievērojami paplašināta datubāze par atbilstošajiem plašsaziņas līdzekļu izdevumiem, kuros tiek atspoguļoti lauksaimniecības un lauku attīstības jautājumi. Apmeklējumi Laika posmā no 2007. gada līdz 2008. gadam ĢD apmeklējumu programma turpināja veicināt uzlabot plašākā sabiedrībā izpratni par KLP un lauku attīstību, jo īpaši attiecībā uz ieinteresētajām personām un studentiem. Īpaša uzmanība tika pievērsta tam, kā attīstās iniciatīva par dialogu ar universitātēm. Dalībvalstīs tika pastiprināti sakari ar universitātēm. Šajā periodā mācību iestādēs palielinājās ar Eiropas lauksaimniecības un lauku attīstības politiku saistīto uzstāšanos skaits un to paredzēts vēl vairāk palielināt 2009. gadā. IV Izdevumu attiecība (saistības un maksājumi) starp dotācijām pēc trešo pušu iniciatīvas un informācijas pasākumiem pēc Komisijas iniciatīvas 2006 | 2007 | 2008 | Dotācijas | Tiešie pasākumi | Dotācijas | Tiešie pasākumi | Dotācijas | Tiešie pasākumi | Plānotais budžets | 2 800 000 | 3 700 000 | 2 600 000 | 3 900 000 | 3 000 000 | 4 000 000 | Saistības (EUR) | 2 638 670 | 3 604 954 | 2 575 143 | 3 178 103 | 2 532 768 | 3 860 889 | % | 94% | 97 % | 99% | 81% | 84% | 97% | Maksājumi | 1 578 865 | 2 779 904 | 1 702 568 | 2 767 295 | (*) | (*) | (EUR)(**) | (*)Dati vēl nav pieejami – lielākā daļa pasākumu vēl turpinās. (**) Attiecībā uz saistību gadu un nākošo gadu (n+1 noteikums). Jānorāda, ka ikgadējie maksājumi vienmēr ir mazāki par sākotnēji piešķirtajām summām. Attiecībā uz dotācijām, to var izskaidrot tādējādi, ka, pirmkārt, daudzos gadījumos, pasākumu gala izmaksas ir mazākas nekā sākotnēji plānotās, un, otrkārt, ne visas dotāciju saņēmēju norādītās izmaksas ir atzīstamas par attiecināmām izmaksām. Attiecībā uz pasākumiem, ko veic pēc Komisijas ierosmes, atšķirības ir mazākas saistību dēļ, kurās ņem vērā visus paredzamos iespējamos izdevumus, kas rezultātā dažreiz ir zemākas par sākotnēji paredzētajām. V Komunikācijas kampaņas par nozīmīgākajiem jautājumiem Laikā no 2007. gada līdz 2008. gadam tika organizētas daudzveidīgas komunikācijas kampaņas par nozīmīgākajiem jautājumiem, kuras tika rīkotas kā daļa no plānotās plašas sabiedrības informēšanas par KLP reformas sasniegumiem un lauku attīstības lomu. Tas atbilst prioritātes pakāpei, ko komunikācijas politikai piešķīrusi Eiropas Komisija, un vajadzībai organizēt dialogus un debates, lai samazinātu plaisu starp ES un tās iedzīvotājiem. Lauksaimniecības un lauku attīstības ĢD paplašināja komunikācijas pasākumus, lai vērstos pie plašas sabiedrības daļas; tas atspoguļoja ĢD komunikācijas stratēģiju, kas tika atjaunota 2006. gadā, un tā pilnvaras saskaņā ar Padomes Regulu (EK) Nr. 814/2000. 2007. gada 4. jūlijā, piemēram, Komisijas vīna reformas likumdošanas priekšlikumu pieņemšana[7] tika atzīmēta ar preses un ieinteresēto personu preses konferenci, kurā piedalījās 15 dalībvalstu vecākās amatpersonas, vienlaicīgi ar lauksaimniecības un lauku attīstības komisāres rīkoto preses konferenci Briselē. Šīs preses konferences piesaistīja vairāk kā 250 specializēto un reģionālo plašsaziņas līdzekļu žurnālistus, kā arī vietējās TV un radio stacijas. Tajās piedalījās vairāk kā 500 ieinteresētās personas, kas pārstāvēja plašu pilsoniskās sabiedrības organizāciju loku, nevalstiskās organizācijas, reģionālās un pašvaldību pārvaldes un institūcijas. Līdzīgs pasākums notika 2007. gada 24. janvārī, kas sakrita ar Komisijas priekšlikumu pieņemšanu[8] saistībā ar augļu un dārzeņu regulējuma reformu. Komunikācijas darbības saistībā ar kopējas lauksaimniecības politikas "veselības pārbaudes" īstenošanu tika izvērstas vēl plašāk. Tās ietvēra divus posmus: pirmais posms attiecās uz Komisijas 2007. gada 20. novembra paziņojumu[9], kurā tika iekļautas konferences ar ieinteresētajām pusēm, konsultācijas tiešsaistes režīmā un dialogs par jautājumiem, kas radušies pasākumu un konferenču gaitā. Šīs komunikācijas darbības vēl papildināja īpašas publikācijas un preses materiāli, kā arī tiešsaistes režīmā pieejamie materiāli, tostarp audiovizuālo materiālu izgatavošana. Otrais posms attiecās uz likumdošanas priekšlikumiem[10], īstenojot ļoti vispusīgu informācijas kampaņu, kas 2008. gada 20. un 21. maijā virtuāli iesaistīja visas dalībvalstis. Kampaņā atkal piedalījās augstākās amatpersonas, lai atspoguļotu, izskaidrotu, diskutētu un apspriestu likumdošanas priekšlikumus ar sociāli profesionālo organizāciju un plašsaziņas līdzekļu pārstāvjiem no visām ES dalībvalstīm. Šajās preses konferencēs piedalījās vairāk kā tūkstotis ieinteresēto personu un vairāk kā trīs simti piecdesmit žurnālistu, kas pārstāvēja vērā ņemamus plašsaziņas līdzekļus. Tas bija galvenais komunikācijas pasākums vietējā līmenī, kurā dalību ņēma visas ieinteresētās puses, tostarp, pēc definīcijas, plaša sabiedrība. 2008. gadā arī attīstījās komunikācijas darbības, izglītojošās un informējošās darbības, kas saistītas ar piena programmu un augļu un dārzeņu programmu ieviešanu skolās, kas bija daļa no Komisijas centieniem uzlabot veselības un uztura jomas, kā noteikts Baltajā grāmatā par "Eiropas stratēģiju attiecībā uz uzturu, lieko svaru un veselības jautājumiem, kas saistīti ar aptaukošanos"[11]. Informācijas kampaņa tīmeklī, tostarp pasākumi skolās un fotogrāfiju konkurss, galvenokārt tika rīkota, lai izplatītu informāciju, kas saistīta ar piena programmas īstenošanu skolās. 2008. gada decembrī nozīmīga konference kopā sapulcināja valsts un nevalstiskās institūcijas, zinātniekus, profesionālās organizācijas, nevalstisko organizāciju un uztura jomas speciālistus galvenajā notikumā attiecībā uz sakaru tīkla dibināšanu un informācijas un labākās prakses apmaiņu par augļu un dārzeņu programmu ieviešanas sekmēšanu skolās ES teritorijā. Inter alia , tas nodrošināja būtisku ieteikumu saņemšanu turpmāko informācijas pasākumu plānošanai šajā nozarē. Šādi intensīvi īstenoti komunikācijas pasākumi ir palīdzējuši uzlabot plašas sabiedrības un ieinteresēto personu izpratni par lauksaimniecību un lauku attīstību. VI NOBEIGUMS Laikā no 2007. gada līdz 2008. gadam tika pielikti lielāki pūliņi, lai palielinātu plašas sabiedrības izpratni par KLP un lai sabiedrība to pieņemtu, kā arī lai saglabātu un palielinātu ieinteresēto personu atbalstu lauksaimniecībai un lauku apvidiem. Izstrādājot informācijas pasākumus, pastiprināta uzmanība tika veltīta vietējam kontekstam. Stratēģiskas ziņas tika uzlabotas un papildinātas. Tika palielināta sinerģija starp valsts sektoru un nevalstisko sektoru, kā arī starp dažādiem komunikācijas instrumentiem. Tika izstrādāti pasākumi, kas vērsti uz jaunu cilvēku piesaisti jaunai auditorijas daļai, izmantojot tīmekļa un audiovizuālos instrumentus. Uzsvars atkārtoti tika likts uz labāku informācijas izplatīšanu gan attiecībā uz līdzfinansētajām darbībām, gan pasākumiem, kas ierosināti pēc Komisijas iniciatīvas. Politikas attīstības pamataspektus papildināja lielās informācijas kampaņas, kuras rīkoja galvaspilsētās un kuru laikā tika organizētas plašsaziņas līdzekļu un ieinteresēto personu augsta līmeņa preses konferences, nodrošinot brīvu un atklātu dialogu par politiku. Tas kopumā ir veicinājis gan lauku apvidu ieinteresēto personu, gan plašas sabiedrības izpratnes uzlabošanu attiecībā uz KLP priekšrocībām un lauku attīstības lomu atbilstīgi Regulas (EK) Nr. 814/2000 mērķiem. Pielikumi: I pielikums: | Tabula par dotācijām 2007.–2008. gadā | II pielikums: | Komisijas tiešo pasākumu sadalījums 2007.–2008. gadā | - [1] Komisijas ziņojums Eiropas Parlamentam un Padomei par to, kā īstenot Padomes Regulu (EK) Nr. 814/2000 par informācijas pasākumiem attiecībā uz kopējo lauksaimniecības politiku (2003. gada 8. maija COM(2003) 235 galīgā redakcija). [2] Komisijas ziņojums Eiropas Parlamentam un Padomei par to, kā īstenot Padomes Regulu Nr. 814/2000 par informācijas pasākumiem saistībā ar kopējo lauksaimniecības politiku (2007.gada 13.jūnija COM(2007) 324 galīgā redakcija). [3] Eiropas Komisijas Lauksaimniecības ĢD 2006. gada decembra līgums AGRI 2005/0421 "Informācijas politikas ietekmes novērtējums par kopējo lauksaimniecības politiku". [4] OV C 236, 30.9.2006., 71. lpp.; OV C 238, 10.10.2007., 9. lpp. [5] OV L 322, 7.12.2007., 1. lpp. [6] OV L 76, 19.3.2008., 28. lpp. [7] COM (2007) 372 galīgā redakcija, 4.7.2007. [8] COM(2007) 17 galīgā redakcija, 24.1.2007. [9] COM (2007) 722 galīgā redakcija, 20.11.2007. [10] COM (2008) 306 galīgā redakcija, 20.5.2008. [11] COM (2007) 279 galīgā redakcija, 30.5.2007.